แบงก์โน้ตส์
ถือว่าเคราะห์ซ้ำกรรมซัดจริงๆ สำหรับรัฐบาลปูขาเก...ลำพังเศรษฐกิจโลกป่วนก็ยักแย่ยักยัน
29 ต.ค. 2565

เลือดเข้าตา
ถือว่าเคราะห์ซ้ำกรรมซัดจริงๆ สำหรับรัฐบาลปูขาเก...ลำพังเศรษฐกิจโลกป่วนก็ยักแย่ยักยัน พอมาเจอน้ำทะลักก็เอาไม่อยู่ แตกแล้วแตกอีก
รายได้ภาษีหายวับร่วม 5-6 หมื่นล้านบาท




แผนเดิมที่กำหนดไว้ว่า ต้นปีหน้าจะปรับขึ้นภาษีสรรพสามิตน้ำมันดีเซลที่ลดให้ประชาชนลิตรละ 5.30 บาท เพื่อดูแลฐานะของรัฐก็สะดุด
เพราะหากจะเก็บภาษีสรรพสามิตน้ำมันเพิ่มขึ้นอีก 5 บาท ราคาน้ำมันดีเซลจะพุ่งขึ้นไปอยู่ที่ 32-36 บาทต่อลิตร
ประชาชนหงายเก๋งพอดี...
แต่ครั้นไม่ขึ้น รายได้หายไปเดือนละ 9,250 ล้านบาท 
ถือเป็นโจทย์ของรัฐบาลว่า จะหารายรับจากไหนมาให้พอกับรายจ่าย เพราะเท่าที่ดูแล้วยังไม่มีโครงการไหนเลยที่จะทำให้มีรายได้ขึ้นมา เฮ้อ เหนื่อย
สัปดาห์หน้า ธีระชัย ภูวนาถนรานุบาล รมว.คลัง พร้อมผู้บริหารกระทรวงการคลังจะนัดหารือกับเสี่ยแดงพิชัย นริพทะพันธุ์ รมว.พลังงาน เพื่อพิจารณาชะลอการเรียกเก็บภาษีสรรพสามิตน้ำมันดีเซลคืนจากที่ได้ปรับลดลง 5 บาทต่อลิตร ที่จะครบกำหนดลงในวันที่ 31 ธ.ค.นี้ 
เงื่อนไขแรก คือ จะทยอยปรับขึ้นภาษีแบบขั้นบันไดเดือนละ 50 สตางค์ เพื่อไม่ให้กระทบกับประชาชน
แต่พลังงานเสนอให้เลื่อนระยะเวลาการเก็บภาษีสรรพสามิตน้ำมัน ออกไปอีก 3 เดือนโน่น ภาษีหายไปอีกร่วม 2.5 หมื่นล้านบาท ตายแล่ว ตายแล่ว
ม่ายรุว่า พลังของคุณธีจะมีดีกรีแรงกว่าเสี่ยแดงผู้แรงฤทธิ์หรือไม่ ถ้าสู้ไม่ได้ก็คงต้องใช้ไม้ตายคือ ออก พ.ร.ก.กู้เงิน 
เอาให้อายกันทั้งพรรคดีมั้ยเนี่ย